

**ประกาศองค์การบริหารส่วนตำบลลุโบะบายะ**

**เรื่อง**  **มาตรการส่งเสริมความโปร่งใสในการจัดซื้อจัดจ้าง**

 ........................................

เพื่อให้การบริหารราชการขององค์การบริหารส่วนตำบลลุโบะบายะเป็นไปตามหลักธรรมาภิบาลมีความโปร่งใส ตรวจสอบได้ ตลอดจนสอดคล้องกับยุทธศาสตร์ชาติว่าด้วยการป้องกันและปราบปรามการ ทุจริตและนโยบายของรัฐบาล องค์การบริหารส่วนตำบลลุโบะบายะจึงได้กำหนดมาตรการส่งเสริมความโปร่งใส ในการจัดซื้อจัดจ้าง ดังนี้

๑. ให้เจ้าหน้าที่ขององค์การบริหารส่วนตำบลลุโบะบายะ ซึ่งปฏิบัติหน้าที่เกี่ยวกับการจัดซื้อจัดจ้าง ดำเนินการเผยแพร่การจัดซื้อจัดจ้างให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐

๒. ให้เจ้าหน้าที่ขององค์การบริหารส่วนตำบลลุโบะบายะ ซึ่งปฏิบัติหน้าที่เกี่ยวกับการจัดซื้อจัดจ้างดำเนินการบันทึกรายละเอียด วิธีการ และขั้นตอนการจัดซื้อจัดจ้างและการบริหารพัสดุภาครัฐ ให้เป็นไปตามขั้นตอนของระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ โดยดำเนินการในระบบเครือข่ายสารสนเทศของกรมบัญชีกลางผ่านทางระบบจัดซื้อจัดจ้างภาครัฐด้วย อิเล็กทรอนิกส์ (Electronic Government Procurement e-GP) ตามวิธีการที่กรมบัญชีกลางกำหนดแต่ละ ขั้นตอน ดังนี้

(๑) จัดทำแผนการจัดซื้อจัดจ้าง

(๒) ทำรายงานขอซื้อหรือขอจ้าง

(๓) ดำเนินการจัดหา

(๔) ขออนุมัติสั่งซื้อหรือจ้าง

(๕) การทำสัญญา

(๖) การบริหารสัญญา

(๗) การควบคุมและการจำหน่าย

๓. ห้ามมิให้เจ้าหน้าที่ขององค์การบริหารส่วนตำบลลุโบะบายะ ซึ่งปฏิบัติหน้าที่เกี่ยวกับการจัดซื้อจัดจ้าง เข้าไปมีส่วนได้ส่วนเสียผู้ยื่นข้อเสนอหรือคู่สัญญาขององค์การบริหารส่วนตำบลลุโบะบายะและให้ คณะกรรมการต่างๆ ที่ได้รับการแต่งตั้งให้มีหน้าที่รับผิดชอบเกี่ยวกับการจัดซื้อจัดจ้างจะต้องให้คำรับรองเป็นหนังสือว่าจะไม่เข้าไปมีส่วนได้ส่วนเสียกับผู้ยื่นข้อเสนอหรือคู่สัญญาขององค์การบริหารส่วนตำบลลุโบะบายะ

๔. ห้ามมิให้เจ้าหน้าที่ขององค์การบริหารส่วนตำบลลุโบะบายะ ซึ่งปฏิบัติหน้าที่เกี่ยวกับการจัดซื้อจัดจ้าง ยอมให้ผู้อื่นอาศัยหน้าที่ของตนหาผลประโยชน์จากการจัดซื้อจัดจ้างกับองค์การบริหารส่วนตำบลลุโบะบายะ

๕. ให้หัวหน้าหน่วยงาน กำกับ ดูแล การปฏิบัติหน้าที่ของเจ้าหน้าที่ผู้ใต้บังคับบัญชา ซึ่งปฏิบัติหน้าที่เกี่ยวกับการจัดซื้อจัดจัดจ้างให้เป็นไปด้วยความเรียบร้อย กรณีปล่อยปละ ละเลย ให้ถือเป็นความผิดทางวินัย

 จึงประกาศให้ทราบโดยทั่วกัน

ประกาศ ณ วันที่ ๑๗ เดือนมิถุนายน พ.ศ. ๒๕๖๒

 อาหามะบาสอรี ดือเระ

 ( นายอาหามะบาสอรี ดือเระ )

 นายกองค์การบริหารส่วนตำบลลุโบะบายะ